*Proiect*

**GUVERNUL REPUBLICII MOLDOVA**

**HOTĂRÂRE nr. \_\_\_\_\_\_\_\_**

**din** \_\_\_\_\_\_\_\_\_\_\_\_\_\_\_\_\_\_\_\_\_ **2022**

**Chișinău**

**Cu privire la aprobarea Conceptului Sistemului informațional**

**unificat „e-Admitere” în învățământul superior**

În temeiul art. 18 alin. (1) și art. 22 lit. c) și d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44) cu modificările ulterioare, Guvernul HOTĂRĂŞTE:

1. Se aprobă Conceptul Sistemului informațional unificat „e-Admitere” în învățământul superior, conform anexei.
2. Ministerul Educației și Cercetării, în calitate de posesor, va asigura crearea și punerea în exploatare a Sistemului informațional unificat „e-Admitere”, precum și va asigura funcționarea și dezvoltarea acestuia în conformitate cu legislația și acordurile internaționale la care Republica Moldova este parte.
3. Înainte de punerea în exploatare a Sistemului informațional unificat „e-admitere” în învățământul superior, Ministerul Educației și Cercetării va elabora și va prezenta Guvernului spre aprobare, Regulamentul de organizare și funcționare a sistemului informațional respectiv.
4. În scopul implementării prezentei hotărâri, Ministerul Educației și Cercetării va evalua anual costurile necesare administrării și dezvoltării continue a Sistemului informațional unificat „e-Admitere” și va înainta propuneri de solicitare a mijloacelor financiare Ministerului Finanțelor în conformitate cu prevederile Legii finanțelor publice și responsabilității bugetar-fiscale nr. 181/2014 pentru a fi incluse în Legea bugetului de stat pe anul respectiv.
5. Prezenta hotărâre intră în vigoare la data publicării.

**PRIM-MINISTRU Natalia GAVRILIȚA**

**Contrasemnează:**

**Ministru al educației și cercetării Anatolie TOPALĂ**

**Ministrul finanțelor** **Dumitru BUDIANSCHI**

**Viceprim-ministru pentru digitalizare Iurie ȚURCANU**

Anexa

la Hotărârea Guvernului

nr. \_\_\_\_ din \_\_\_\_\_\_\_\_\_2022

**Conceptul**

**Sistemului informațional unificat „e-Admitere” în învățământul superior**

**INTRODUCERE**

Ministerul Educației și Cercetării își propune implementarea la nivel național a Sistemului informațional unificat „e-Admitere”, începând cu anul 2023. Dezvoltarea sistemului este o prioritate strategică a Ministerului Educației și Cercetării, aliniată eforturilor mai largi ale acestuia de a implementa tehnologiile informaționale în educație. În prezent, înscrierea la universitate este un exercițiu complex pentru absolvent, neuniform, iar procesarea cererilor de înscriere și desfășurare a concursului de admitere reprezintă o sarcină administrativă costisitoare pentru universități.

Sistemul informațional unificat „e-Admitere” urmează să ușureze desfășurarea procesului pentru toți actorii implicați în admiterea în instituțiile de învățământ superior. Utilizarea unei interfețe electronice unice de depunere a dosarului de concurs de către solicitant (candidat), va uniformiza și simplifica procesul de admitere pentru acesta, iar desfășurarea concursului de admitere printr-un sistem unificat va reduce sarcina administrativă și costurile instituțiilor de învățământ superior.

În contextul utilizării de către instituțiile de învățământ superior din Republica Moldova, a sistemelor informaționale destinate gestionării procesului de admitere, Ministerul va deține o soluție personalizată, care va ține cont de nivelul de maturitate tehnică al instituțiilor de învățământ superior și le va simplifica eforturile în procesul de admitere în ciclul I și II de studii superioare.

Sistemul informațional unificat „e-Admitere” va gestiona întreg fluxul concursului de admitere și înmatriculare a candidaților, dosarele electronice de participare la concursul de admitere, va spori semnificativ eficacitatea și viteza de procesare a documentelor și reduce timpul de stocare a dosarelor pe suport de hârtie, utilizat neefectiv de candidat și membrii Comisiilor de Admitere, de Examinare și Contestații.

Sistemul va deveni parte componentă a eco-sistemului educațional al Ministerului Educației și Cercetării și va fi interconectat cu alte sisteme sectoriale și platforme guvernamentale.

**Capitolul I**

**DISPOZIȚII GENERALE**

1. Sistemul informațional unificat „e-Admitere” în învățământul superior (în continuare - Sistemul informațional unificat „e-Admitere”) reprezintă o soluție informatică ce are drept scop organizarea procesului de admitere la studii superioare în ciclul I (licență) și II (master) și prezentarea informației corespunzătoare despre procesul de admitere Ministerului Educației și Cercetării și instituțiilor de învățământ superior din Republica Moldova.
2. Sistemul informațional unificat „e-Admitere” este parte componentă a sistemelor informaționale de stat ale Republicii Moldova și reprezintă un ansamblu de resurse şi tehnologii informaționale, mijloace tehnice de program și metodologii, aflate în interconexiune.
3. Noțiunile utilizate în prezentul Concept au semnificațiile prevăzute în Codul Educației nr. 152/2014, Legea nr. 467/2003 cu privire la informatizare și la resursele informaționale de stat, precum și alte acte normative în domeniul educației și în domeniul tehnologiei informației și comunicațiilor.
4. Crearea și implementarea Sistemului informațional unificat „e-Admitere” va permite atingerea următoarelor obiective:
5. unificarea, uniformizarea și automatizarea procesului de admitere la studii superioare în ciclul I și II în cadrul instituțiilor de învățământ superior;
6. asigurarea confortului și funcționalității candidatului în procesul de admitere, cu posibilitatea de depunere la distanță a cererii de înscriere la admitere și de notificare în timp util cu privire la rezultatele admiterii;
7. consolidarea unei baze exhaustive de date care va permite furnizarea de date relevante autorităților responsabile;
8. asigurarea factorilor de decizie relevanți cu informație veridică și operativă în vederea planificării procesului de luare a deciziei și exercitării atribuțiilor de serviciu;
9. acordarea suportului Ministerului Educației și Cercetării în activitatea de realizare a politicii de stat în domeniul învățământului superior;
10. crearea unui cadru de interoperabilitate între Sistemul informațional unificat „e-Admitere” și sistemele informatice externe furnizoare și consumatoare de date;
11. reducerea timpului necesar și funcționalității procesului de admitere la instituțiile de învățământ superior;
12. contribuirea la realizarea unui mecanism eficient de colaborare între actorii implicați în procedurile de monitorizare a utilizării resurselor bugetare în învățământul superior;
13. asigurarea controlului accesului la date și asigurarea unei securități și confidențialități maxime a colecțiilor de date și a utilizatorilor;
14. asigurarea informațională a activității de analiză, prognozare și cercetare științifică în domeniu.
15. Principiile de creare a Sistemului informațional unificat „e-Admitere” sunt următoarele:
16. principiul legalității care presupune crearea și exploatarea sistemului în conformitate cu legislația națională, a normelor și standardelor internaționale recunoscute în domeniu;
17. principiul divizării arhitecturii pe nivele ce constă în proiectarea independentă a componentelor sistemului în conformitate cu standardele de interfață dintre nivele;
18. principiul datelor sigure ce stipulează introducerea datelor în sistem doar prin canalele autorizate și autentificate;
19. principiul securității informaționale care presupune asigurarea unui nivel adecvat de integritate, selectivitate, accesibilitate și eficiență pentru protecția datelor de pierderi, alterări, deteriorări și de acces nesancționat.
20. principiul modularității ce presupune proiectarea și dezvoltarea sistemului fără modificarea componentelor create anterior, cu utilizarea standardelor transparente în domeniul tehnologiilor informatice și de telecomunicații;
21. principiul expansibilității ce stipulează posibilitatea extinderii și completării sistemului informatic cu noi funcții sau îmbunătățirea celor existente;
22. principiul scalabilității ce presupune asigurarea unei performanțe constante a soluției informatice la creșterea volumului de date și a solicitării sistemului informatic;
23. principiul simplității și comodității utilizării ce presupune proiectarea și realizarea tuturor aplicațiilor, mijloacelor tehnice și de program accesibile utilizatorilor Sistemului, bazate pe principii exclusiv vizuale, ergonomice și logice de concepție;
24. principiul integrității, plenitudinii și veridicității datelor care presupune implementarea mecanismelor care permit păstrarea conținutului și interpretării univoce a datelor în condițiile unor influențe accidentale și eliminării fenomenelor de denaturare sau lichidare accidentală a acestora, furnizarea unui volum de date suficient executării funcțiilor de business al sistemului informatic și asigurarea unui grad înalt de corespundere a datelor cu starea reală a obiectelor pe care le reprezintă și care fac parte dintr-un sector concret al sistemului informatic.
25. Sarcinile de bază ale Sistemului informațional unificat „e-Admitere” sunt:
26. facilitarea depunerii electronice de către candidați a dosarului de concurs la studii în ciclul I și II în cadrul instituțiilor de învățământ superior;
27. înregistrarea, actualizarea, verificarea și păstrarea dosarelor de concurs la studii în ciclul I și II;
28. retragerea și respingerea dosarului de concurs la studii în ciclul I și II;
29. desfășurarea concursului de admitere la studii în ciclul I și II în cadrul instituțiilor de învățământ superior;
30. înregistrarea, actualizarea și utilizarea informației cu privire la concursul de admitere la studii în ciclul I și II;
31. producerea informațiilor statistice.

**Capitolul II**

**CADRUL NORMATIV-JURIDIC AL FUNCȚIONĂRII SISTEMULUI**

1. Cadrul normativ-juridic aferent Sistemului informațional unificat „e-Admitere” este constituit din legislația națională, tratatele şi convențiile internaționale la care Republica Moldova este parte.
2. Crearea și funcționarea Sistemului informațional unificat „e-Admitere” este reglementată de următoarele acte legislative și normative:
3. Codul Educației nr. 152/2014;
4. Legea nr. 467/2003 cu privire la informatizare și la resursele informaționale de stat;
5. Legea nr. 71/2007 cu privire la registre;
6. Legea nr.124/2022 privind identificarea electronică și serviciile de încredere;
7. Legea nr. 133/2011 privind protecția datelor cu caracter personal;
8. Legea nr. 142/2018 cu privire la schimbul de date și interoperabilitate;
9. Hotărâre Guvernului nr. 482/2017 cu privire la aprobarea Nomenclatorului domeniilor de formare profesională şi al specialităților în învățământul superior;
10. Hotărâre Guvernului nr. 504/2017 pentru aprobarea Regulamentului cu privire la studiile străinilor în instituțiile de învățământ din Republica Moldova și abrogarea unor hotărâri ale Guvernului;
11. Hotărâre Guvernului nr. 343/2020 cu privire la aprobarea Metodologiei de finanțare bugetară a instituțiilor publice de învățământ superior;
12. Hotărâre Guvernului nr. 601/2020 cu privire la aprobarea Conceptului Sistemului informațional de management în educație;
13. Hotărâre Guvernului nr. 1016/2017 cu privire la aprobarea Cadrului național al calificărilor din Republica Moldova;
14. Strategia națională de dezvoltare a societății informaționale „Moldova Digitală 2020”, aprobată prin Hotărârea Guvernului nr. 857/2013;
15. Concepția guvernării electronice, aprobată prin Hotărârea Guvernului nr. 733/2006;
16. Hotărârea Guvernului nr. 709/2011 cu privire la unele măsuri în domeniul e‑Transformare a guvernării;
17. Programul strategic de modernizare tehnologică a guvernării (e-Transformare), aprobat prin Hotărârea Guvernului nr. 710/2011;
18. Hotărârea Guvernului nr. 562/2006 cu privire la crearea sistemelor și resurselor informaționale automatizate de stat;
19. Cerințele față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal, aprobate prin Hotărârea Guvernului nr. 1123/2010;
20. Cerințele minime obligatorii de securitate cibernetică, aprobate prin Hotărârea Guvernului nr. 201/2017;
21. Hotărârea Guvernului nr. 414/2018 cu privire la măsurile de consolidare a centrelor de date în sectorul public și de raționalizare a administrării sistemelor informaționale de stat;
22. Regulamentul privind modul de utilizare a platformei de interoperabilitate (MConnect), aprobat prin Hotărârea Guvernului nr. 211/2019;
23. Regulamentul privind utilizarea, administrarea și dezvoltarea platformei tehnologice comune (MCloud), aprobat prin Hotărârea Guvernului nr. 128/2014;
24. Regulamentul privind serviciul electronic guvernamental integrat de semnătură electronică (MSign), aprobat prin Hotărârea Guvernului nr. 405/2014;
25. Regulamentul privind serviciul electronic guvernamental de autentificare și control al accesului (MPass), aprobat prin Hotărârea Guvernului nr. 1090/2013;
26. Regulamentul privind serviciul electronic guvernamental de jurnalizare (MLog), aprobat prin Hotărârea Guvernului nr. 708/2014;
27. Hotărârea Guvernului nr. 712/2020 cu privire la serviciul guvernamental de plăți electronice (MPay);
28. Hotărârea Guvernului nr. 376/2020 pentru aprobarea Conceptului serviciului guvernamental de notificare electronica (MNotify) și a Regulamentului privind modul de funcționare și utilizare a serviciului guvernamental de notificare electronică (MNotify);
29. Hotărârea Guvernului nr. 413/2020 pentru aprobarea Regulamentului privind utilizarea, administrarea și dezvoltarea Portalului guvernamental al cetățeanului;
30. Programul privind Cadrul de Interoperabilitate, aprobat prin Hotărârea Guvernului nr. 656/2012;
31. Reglementarea tehnică „Procesele ciclului de viață al software-ului” RT 38370656-002:2006, aprobată prin Ordinul ministrului dezvoltării informaționale nr. 78/2006;
32. Regulamentul Ministerul Educației și Tineretului nr. 20/2004 cu privire la efectele juridice ale actelor de studii eliberate de către instituțiile de învățământ din raioanele de Est ale Republicii Moldova şi or. Bender;
33. Ordinul Ministerului Educației, Culturii și Cercetării nr. 47/2018 privind aprobarea Regulamentului cu privire la examenul național de bacalaureat.

**Capitolul III**

**SPAȚIUL FUNCȚIONAL AL SISTEMULUI**

1. Funcțiile de bază ale Sistemului informațional unificat „e-Admitere” sunt următoarele:
2. Crearea și actualizarea bazei de date aferente procesului gestionat de sistem, inclusiv introducerea, modificarea, radierea datelor și arhivarea acestora;
3. schimbul de date și interoperabilitatea datelor gestionate de sistem;
4. gestionarea fluxurilor de lucru ale procesului gestionat de sistem;
5. integrarea cu sistemele informaționale partajate;
6. administrarea tehnică a sistemului.
7. Funcțiile specifice ale Sistemului informațional unificat „e-Admitere” sunt următoarele:
8. Crearea și actualizarea bazei de date a Sistemului informațional unificat „e-Admitere”, prin:
9. evidența planurilor de admitere;
10. evidența sesiunilor de admitere;
11. evidența dosarelor de concurs;
12. evidența candidaților;
13. evidența taxei de înscriere pentru organizarea și desfășurarea admiterii;
14. evidența comisiilor specializate.
15. Schimbul de date și interoperabilitatea datelor gestionate de sistem, prin:
16. preluarea datelor de identificare a candidaților;
17. preluarea datelor despre actele de studii și alte acte necesare (după caz);
18. preluarea datelor privind Cadrul Național de Calificare (după caz);
19. preluarea datelor de identificare a instituțiilor de învățământ superior;
20. preluarea datelor privind notele la examenele de bacalaureat, media generală a examenelor de bacalaureat, nota medie generală a anilor de liceu, notele pe discipline din anexa la diploma de bacalaureat, diploma de studii superioare sau alt act echivalent;
21. preluarea datelor privind domeniile de formare profesională, specialităților/programelor de studii și specialităților duble de învățământ;
22. furnizarea datelor privind candidații admiși pentru înmatriculare și media generală de concurs.
23. Gestionarea fluxurilor de lucru ale procesului de admitere, prin:
24. crearea, modificarea, anularea profilului candidatului;
25. crearea, salvarea, modificarea, anularea și arhivarea sesiunii de admitere;
26. crearea, salvarea, modificarea, anularea, expedierea și arhivarea dosarului de concurs;
27. crearea, salvarea, modificarea, expedierea și arhivarea contestațiilor cu privire la rezultatelor concursului de admitere.
28. Administrarea tehnică a sistemului, prin:
29. administrarea rolurilor și drepturilor utilizatorilor;
30. gestionarea șabloanelor de documente ale sistemului;
31. gestionarea clasificatoarelor și nomenclatoarelor sistemului;
32. gestionarea copiilor de rezervă;
33. jurnalizarea evenimentelor de sistem;
34. monitorizarea performanței sistemului.
35. Sistemul informațional unificat „e-Admitere” conține următoarele contururi funcționale:
36. Conturul de evidență automatizată a concursului de admitere, cu următoarele funcții specifice:
37. gestionarea sesiunilor de admitere de bază și suplimentare;
38. gestionarea planurilor de admitere pe domenii de formare profesională și specialități/programe de studii, forme de învățământ, cote-părți, limba de instruire și tipuri de finanțare;
39. gestionarea planurilor de admitere;
40. gestionarea criteriilor de departajare (clasificare), ponderea acestora și criteriilor minime de calificare în cadrul concursului de admitere;
41. gestionarea probelor (după caz) în cadrul concursului de admitere;
42. gestionarea comisiilor specializate (ex. de admitere, de examinare a probelor de concurs, de examinare a contestațiilor);
43. gestionarea numărului maxim de specialități/instituții la care un candidat poate depune concomitent dosare.
44. Conturul de evidență a candidaților la concursul de admitere cu următoarele funcții specifice:
45. înregistrarea și gestionarea profilului candidatului;
46. evidența candidaților;
47. depunerea dosarului de concurs și a actelor adiționale necesare, în regim online, precum și în regim offline prin intermediul centrelor de depunere a dosarelor de concurs (instituțiile de învățământ superior sau alte instituții desemnate de MEC);
48. achitarea taxei de înscriere pentru organizarea și desfășurarea admiterii, folosind diverse metode de plată oferite de serviciul guvernamental de plăți electronice (MPay);
49. verificarea statutului dosarului de concurs;
50. notificarea candidaților privind rezultatele intermediare și finale ale concursului de admitere și alte evenimente relevante, folosind serviciul guvernamental de notificare electronică (MNotify).
51. Conturul de evidență automatizată a dosarelor de concurs, cu următoarele funcții specifice:
52. evidența dosarelor de concurs a candidaților;
53. administrarea mărimii taxelor aferente sistemului și a datelor bancare pentru transferul taxelor;
54. evidența achitărilor taxelor aferente sistemului.
55. Conturul de administrare a sistemului, care asigură următoarele funcții specifice:
56. administrarea parametrilor sistemului;
57. jurnalizarea evenimentelor de sistem;
58. gestionarea șabloanelor de documente ale sistemului;
59. gestionarea clasificatoarelor și nomenclatoarelor sistemului;
60. monitorizarea performanței sistemului;
61. gestionarea copiilor de rezervă;
62. gestionarea rolurilor și utilizatorilor.

# Capitolul IV

# STRUCTURA ORGANIZAȚIONALĂ A SISTEMULUI

1. Proprietarul Sistemului informațional unificat „e-Admitere” este statul.
2. Posesor al Sistemului informațional unificat „e-Admitere” este Ministerul Educației și Cercetării.
3. Deținătorul Sistemului informațional unificat „e-Admitere” este Centrul de Tehnologii Informaționale și Comunicaționale în Educație.
4. Administratorul tehnic al Sistemului informațional unificat „e-Admitere” este Instituția Publică „Serviciul Tehnologia Informației și Securitate Cibernetică”, care își exercită atribuțiile în conformitate cu cadrul normativ în materie de administrare tehnică și menținere a sistemelor informaționale de stat.
5. Utilizatorii Sistemului informațional unificat „e-Admitere” sunt:
6. utilizatorii externi – orice candidat care va utiliza Sistemul informațional unificat „e-Admitere” în scopul depunerii dosarului de concurs, precum și reprezentanți autorizați ai instituțiilor de învățământ superior;
7. utilizatorii interni – reprezentanți autorizați de posesor și deținător, care utilizează sistemul în scopul exercitării atribuțiilor de serviciu.

# Capitolul V

# DOCUMENTELE SISTEMULUI

1. Documentele utilizate de sistem pot fi clasificate în următoarele grupuri:
2. documente de intrare;
3. documente de ieșire;
4. documente tehnologice.
5. Documentele de intrare sunt considerate:
6. documente de identificare a persoanei (candidatului);
7. acte de studii cu anexele aferente (diploma de bacalaureat, diploma de studii profesionale, diplomă de studii superioare sau alt act echivalent);
8. certificate, adeverințe și scrisori de confirmare a condițiilor de admitere la studii, a condițiilor speciale și facilităților;
9. planuri de admitere;
10. cererile de contestație.
11. Documente de ieșire sunt considerate:
12. cererea de înscriere la concursul de admitere;
13. recipisa privind acceptul dosarului de concurs;
14. notificări privind starea dosarului de concurs;
15. procesele verbale, ordinele și listele despre admitere.
16. rapoarte statistice şi dări de seamă.
17. confirmarea de achitare a taxei de înscriere pentru organizarea și desfășurarea admiterii.
18. Documentele tehnologice sunt considerate:
19. formularul-cerere de înregistrare a candidatului;
20. formularul-cerere de înscriere la concursul de admitere;
21. nomenclatorul domeniilor de formare profesională și al specialităților în învățământul superior (preluat din RNC);
22. lista specialităților duble de învățământ;
23. cadrul național al calificărilor (inclusiv corespondența);

# Capitolul VI

# SPAŢIUL INFORMAŢIONAL AL SISTEMULUI

# Secțiunea 1

# Obiectele informaționale gestionate de sistem

1. Totalitatea obiectelor informaționale de bază ale Sistemului informațional unificat „e-Admitere”, se determină în funcție de destinația acestora și include următoarele obiecte:
2. **Candidat** – reprezintă obiectul informațional ce include totalitatea datelor aferente persoanei care a depus un dosar de concurs în cadrul unei sesiuni de admitere. Candidatul este caracterizat prin:
   1. codul unic de identificare a persoanei (pentru cetățeni ai RM);
   2. seria și numărul pașaportului (pentru cetățeni străini);
   3. codul țării (conform ISO 3166);
   4. numele persoanei (preluat după caz din Registrul de Stat al Populației (RSP));
   5. prenumele persoanei (preluat după caz din RSP);
   6. data nașterii (preluat după caz din RSP)
   7. sexul (preluat după caz din RSP)
   8. domiciliul (preluat după caz din RSP)
   9. datele de contact (nr. telefon, adresa Email);
   10. tipul (cetățean, cetățean din stânga Nistrului, străin);
   11. limba preferată de studii;
   12. statutul candidatului (ex. înregistrat, admis, respins, înmatriculat);
   13. data/ora înregistrării.
3. **Dosar de concurs** – reprezintă obiectul informațional ce include totalitatea datelor ce compun un dosar de concurs depus de către Candidat în cadrul concursului de admitere la studii. Componența Dosarului de concurs se stabilește de Posesor pentru fiecare sesiune de admitere în baza Regulamentului-cadru privind organizarea admiterii. Componența minimă a unui Dosar de concurs include:
   1. candidatul;
   2. data/ora creării/depunerii;
   3. cererea de înscriere care include și preferințele de studii ale candidatului;
   4. informațiile privind actele de studii (preluat din SIME sau alte sisteme deținute de MEC);
   5. informațiile privind notele și mediile de concurs (preluat din SIME);
   6. alte acte/informații confirmative (după caz);
   7. modalitatea de depunere (online, offline);
   8. centrul de depunere a dosarului de concurs (după caz);
   9. statutul dosarului (ex. nou, incomplet, complet, depus, arhivat).
4. **Instituție de învățământ** – reprezintă obiectul informațional care include totalitatea datelor ce identifică instituția de învățământ superior/ programele de studii superioare conform autorizării de funcționare provizorie/ acreditării. Caracteristicile instituției de învățământ sunt:
   1. identificatorul de stat al instituției (IDNO);
   2. denumirea instituției (preluat din Sistemul informațional de management al învățământului superior (SIMIS));
   3. lista specialităților (preluat din SIMIS);
   4. taxele de studii pentru fiecare specialitate (preluat din SIMIS);
   5. limbile de instruire (preluat din SIMIS);
   6. formele de învățământ (cu frecvență, cu frecvență redusă, la distanța) (preluat din SIMIS);
   7. numărul de locuri per domeniu general de studiu / specialitate (preluat din SIMIS);
   8. ciclul de studii superioare (ciclul I, ciclul II);
   9. forma de organizare (ex. publică, privată (preluat din SIMIS)).
5. **Plan de admitere** – reprezintă obiectul informațional care include totalitatea datelor ce descriu un plan de admitere. Planul are următoarele caracteristici:
   1. denumirea domeniului general de studiu (preluat din RNC);
   2. codul domeniului general de studiu (preluat din RNC);
   3. numărul de locuri cu finanțare bugetară pentru fiecare domeniu general de studiu (cu frecvența, cu frecvență redusă);
   4. numărul de locuri cu finanțare bugetară per domeniu general de studiu pentru candidații străini și cei din raioanele de est ale Republicii Moldova;
   5. numărul de locuri cu finanțare bugetară pentru facilități și condiții speciale;
   6. ciclul de studii superioare (ciclul I, ciclul II).
6. **Direcție de specialitate MEC** – obiect informațional ce conține totalitatea datelor aferente direcției de specialitate MEC responsabile de organizarea concursurilor și procesului de admitere conform Regulamentului-cadru privind organizarea admiterii. Direcția este caracterizată prin:
   1. Administrator Național; Expert Național;
   2. Date bancare (IBAN, Cod fiscal etc) pentru colectarea taxei de înscriere pentru organizarea și desfășurarea admiterii.
7. **Comisie** – reprezintă obiectul informațional care include totalitatea datelor ce caracterizează comisiile specializate instituite de MEC în procesul de admitere. Comisia are următoarele caracteristici:
   1. tip comisie (Admitere, Examinare, Examinare contestații);
   2. președinte comisie;
   3. secretar comisie;
   4. membri comisie.
8. **Probă de concurs** – obiect informațional care conține totalitatea datelor aferente unei probe de concurs. O probă de concurs este caracterizată prin:
   1. programul de studiu / specialitatea;
   2. disciplina (ex. matematică, chimie, coreografie etc.);
   3. notarea (admis/respins, notă);
   4. data/ora desfășurării probei;
   5. locul/adresa desfășurării probei;
   6. limba de susținere (Română sau limba maternă a candidatului);
   7. modul de susținere (oral, în scris, online, cu prezență fizică);
   8. comisia de examinare.
9. **Concurs de admitere** – obiect informațional care conține totalitate obiectelor necesare desfășurării unui concurs de admitere. Un concurs de admitere este caracterizat prin:
   1. sesiunea de admitere (de bază, suplimentară);
   2. anul de studii;
   3. plan de admitere;
   4. lista programelor de studii / specialităților;
   5. metodologia de admitere (formulele de calculare a mediilor de concurs pentru fiecare program de studii / specialitate);
   6. probele de concurs;
   7. taxa de înscriere;
   8. comisia națională de admitere;
   9. data afișării rezultatelor intermediere și finale ale admiterii;
   10. data de prezentare a documentelor în original către instituția aleasă;
   11. metodologia de admitere și criteriile de departajare;
   12. rezultate admitere (intermediare, finale);
   13. contestații.
10. **Contestație** – reprezintă obiectul informațional care include totalitatea datelor ce descriu o contestație ce vizează rezultatele concursului de admitere (inclusiv probelor de concurs). Contestația are următoarele caracteristici:
    1. candidatul care depune contestația;
    2. obiectul contestării;
    3. rezultatul examinării contestației (decizia de admiterea/ respingerea contestației) .
11. Toate obiectele informaționale vor fi identificate printr-un identificator unic generat de către sistem sau preluat din alte surse externe. Formatul identificatoarelor pentru obiectele de bază precum Candidat, Dosar de concurs etc. va fi stabilit de către Posesor.

**Secțiunea 2**

**Scenariul de bază aferent obiectelor informaționale**

1. Scenariul de bază reprezintă lista evenimentelor aferente obiectelor informaționale luate în evidență în „e-Admitere”.
2. Scenariile referitoare la obiectul informațional „Candidat”:
3. Înregistrarea primară a „Candidatului” se realizează în baza cererii depuse de Candidat conform Regulamentului-cadru de admitere în scopul participării la un Concurs de Admitere. O parte din caracteristicile Candidatului autentificat vor fi preluate din RSP;
4. Actualizarea datelor se realizează la solicitarea Candidatului prin depunerea unei cereri online sau în cadrul unei instituții de învățământ superior;
5. Scoaterea din evidență (sau arhivarea datelor) se realizează la solicitarea Candidatului prin depunerea unei cereri online sau în cadrul unei instituții de învățământ superior sau în mod automat la finalizarea sesiunii de admitere sau în alt termen prevăzut Regulamentul-cadru de admitere. Scoaterea din evidență (sau arhivarea datelor) unui Candidat presupune scoaterea din evidență (sau arhivarea datatelor) tuturor obiectelor informaționale aferente Candidatului.
6. Scenariile referitoare la obiectul informațional „Dosar de concurs”:
7. Înregistrarea primară a „Dosar de concurs” se face în baza cererii de înscriere depuse de Candidat online sau în cadrul unei instituții de învățământ superior în scopul participării la un Concurs de Admitere;
8. Actualizarea datelor se realizează la solicitarea Candidatului prin depunerea unei cereri online sau în cadrul unei instituții de învățământ superior;
9. Scoaterea din evidență (sau arhivarea datelor) se realizează în mod automat la finalizarea sesiunii de admitere sau în alt termen prevăzut Regulamentul-cadru de admitere.
10. Scenariile referitoare la obiectul informațional „Instituție de învățământ”:
11. Înregistrarea primară a unei Instituții de învățământ are loc prin preluarea informațiilor din Sistemul Informațional de Management în Educație (SIME) sau alte sisteme informaționale deținute de MEC;
12. Actualizarea unei Instituții de învățământ se face în mod automat prin preluarea datelor din SIME sau alte sisteme informaționale deținute de MEC;
13. Scoaterea din evidență (sau arhivarea datelor) se face în mod automat la scoaterea din evidență a instituției din SIME și Registrul de Stat al Unităților de Drept.
14. Scenariile referitoare la obiectul informațional „Plan de admitere”:
15. Înregistrarea primară a planului de admitere se face de către persoana autorizată din cadrul Direcției de specialitate MEC pentru fiecare sesiune de admitere;
16. Actualizarea unui plan de admitere se face de către persoana autorizată din cadrul Direcției de specialitate MEC;
17. Scoaterea din evidență (sau arhivarea datelor) se face în mod automat la finalizarea sesiunii de admitere sau în alt termen prevăzut Regulamentul-cadru de admitere.
18. Scenariile referitoare la obiectul informațional „Direcție de specialitate MEC”:
19. Înregistrarea primară a Direcției de specialitate MEC în Sistemul informațional unificat „e-admitere” se face de către Administratorul sistemului la punerea în exploatare a sistemului în baza unui ordin MEC și este disponibil în sistem pe tot parcursul exploatării sistemului;
20. Actualizarea Direcției se face de către Administratorul sistemului în baza unui ordin al MEC și vizează actualizarea caracteristicilor (cum ar fi componența) Direcției.
21. Scoaterea din evidență (sau arhivarea datelor) se face de către Administratorul sistemului în baza unui ordin MEC.
22. Scenariile referitoare la obiectul informațional „Comisie”:
23. Înregistrarea primară a unei Comisii se realizează de către Administratorul sistemului în cadrul fiecărei sesiuni de admitere în baza Regulamentului-cadru privind organizarea concursului de admitere;
24. Actualizarea Comisiilor se face de către Administratorul sistemului în baza unui ordin MEC;
25. Scoaterea din evidență (sau arhivarea datelor) se face în mod automat la finalizarea sesiunii de admitere conform duratei pentru care a fost instituit sau în alt termen prevăzut Regulamentul-cadru de admitere.
26. Scenariile referitoare la obiectul informațional „Probă de concurs”:
27. Înregistrarea primară a probelor de concurs se face de către secretarul Comisiei de examinare pentru fiecare specialitate din cadrul unui concurs de admitere;
28. Actualizarea probelor de concurs poate fi făcută de către secretarul Comisiei de examinare înainte de data desfășurării probelor de concurs;
29. Scoaterea din evidență (sau arhivarea datelor) se face în mod automat la finalizarea sesiunii de admitere sau în alt termen prevăzut Regulamentul-cadru de admitere.
30. Scenariile referitoare la obiectul informațional „Concursul de admitere”:
31. Înregistrarea primară a Concursului de admitere se realizează de către secretarul Comisiei de admitere;
32. Înregistrarea metodologiei de admitere și criteriile de departajare pentru fiecare specialitate care se stabilesc de către Direcția de specialitate MEC pentru fiecare Concurs de admitere conform Regulamentului-cadru privind organizarea admiterii se realizează de secretarul Comisiei de admitere;
33. Departajarea Candidaților care se realizează în baza mediei generale de admitere și criteriilor de departajare și conform cotelor prevăzute de planul de admitere;
34. Scoaterea din evidență (sau arhivarea datelor) care se realizează în mod automat la finalizarea sesiunii de admitere sau în alt termen prevăzut Regulamentul-cadru de admitere.
35. Scenariile referitoare la obiectul informațional „Contestație”:
36. Înregistrarea primară a unei Contestații se realizează fie de către un Candidat sau de către reprezentantul instituției de învățământ în cadrul fiecărui Concurs de admitere în baza cererii depuse de Candidat sau reprezentat al instituției de învățământ și în conformitate cu Regulamentul-cadru privind organizarea admiterii;
37. Înregistrarea rezultatelor examinării Contestației se realizează de către secretarul Comisiei de examinare a contestațiilor ;
38. Scoaterea din evidență (sau arhivarea datelor) se realizează în mod automat la finalizarea sesiunii de admitere sau în alt termen prevăzut Regulamentul-cadru de admitere.

**Secțiunea 3**

**Interacțiunea cu alte sisteme și resurse informaționale de stat**

1. Sistemul informațional unificat „e-Admitere” va interacționa și va realiza schimbul de date cu următoarele resurse informaționale de stat:
2. SIME - în vederea preluării datelor privind notele la examenele de bacalaureat, media generală a examenelor de bacalaureat, nota medie generală a anilor de liceu, notele pe discipline din anexa la diploma de bacalaureat sau alt act echivalent.
3. Registrul Național al Calificărilor (RNC) – în vederea preluării datelor privind cadrul național de calificări (inclusiv corespondența).
4. Registrul de Stat al Populației (RSP) – în vederea preluării datelor privind identificarea persoanelor.
5. RSUD – în vederea preluării datelor cu privire la instituțiile de învățământ superior.
6. Sistemul informațional unificat „e-Admitere” va interacționa cu următoarele sisteme informaționale partajate:
7. platforma de interoperabilitate (MConnect) – pentru schimbul de date cu registrele și sistemele informaționale de stat;
8. serviciul electronic guvernamental de autentificare și control al accesului (MPass) – pentru autentificarea și controlul accesului în cadrul sistemului;
9. serviciul electronic guvernamental integrat de semnătură electronică (MSign) – în scopul semnării diferitor tipuri de cereri de către candidați;
10. serviciul electronic guvernamental de jurnalizare (MLog) – pentru asigurarea evidenței operațiunilor (evenimentelor) produse în cadrul sistemului;
11. serviciul guvernamental de notificare electronică (MNotify) – pentru notificarea electronică în cadrul sistemului;
12. serviciul guvernamental de plăți electronice (MPay) – pentru achitarea vinietelor folosind diverse metode de plată;
13. Portalului guvernamental al cetățeanului (MCabinet) – pentru prezentarea prin MConnect a informației relevante candidatului aferent procesului de admitere pe perioada desfășurării cocursului.

# Capitolul VII

# SPAȚIUL TEHNOLOGIC AL SISTEMULUI

1. La dezvoltarea Sistemului informațional unificat „e-Admitere” se va aplica arhitectura multi nivel (având cel puțin următoarele nivele: baza de date, logica de aplicație și interfața cu utilizatorul). Utilizarea unei astfel de arhitecturi va permite o cuplare redusă între componente, în care responsabilitățile fiecărei componente sunt specializate, precum și implementarea iterativă, operarea modificărilor și flexibilitate în implementare.
2. Platforma tehnică va utiliza standarde deschise și va fi compatibilă cu sisteme care, la fel, utilizează standarde non proprietare, precum și cu standardele deja existente.
3. Arhitectura complexului software-hardware, lista produselor software și a mijloacelor tehnice utilizate la crearea infrastructurii informaționale se determină de către posesor în etapele ulterioare de dezvoltare a sistemului, ținând cont de:
4. implementarea unei soluții bazate pe SOA (Service Oriented Arhitecture – arhitectură software bazată pe servicii), care oferă posibilitatea reutilizării unor funcții ale sistemului cu noi funcționalități, fără a afecta funcționarea sistemului;
5. implementarea funcționalităților de arhivare (backup) și restabilire a datelor în caz de incidente.
6. Sistemul informațional unificat „e-Admitere” va fi găzduit pe platforma tehnologică comună (MCloud), care permite accesul, la cerere, pe bază de rețea la totalitatea configurabilă a resurselor de calcul virtualizabile (de exemplu, rețele, servere, echipamente de stocare, aplicații și servicii) și care pot fi puse rapid la dispoziție cu un efort minim de administrare sau interacțiune cu furnizorul acestor servicii.
7. Sistemul de comunicații se va baza pe infrastructura și echipamentul rețelelor guvernamentale, care includ posibilitatea conectării la internet. Infrastructura existentă va fi planificată în mod corespunzător, pentru a oferi nivelele adecvate de performanță și capacitate.
8. Interfața de utilizare a Sistemului informațional unificat „e-Admitere” se va adapta automat la diverse rezoluții de afișare și va fi disponibilă în limbile română, rusă și engleză.
9. Interfața de utilizare a Sistemului informațional unificat „e-Admitere” va fi funcțională pe dispozitivele desktop și mobile.
10. Având în vedere importanța Sistemului informațional unificat „e-Admitere” în cadrul resurselor informaționale de stat ale Republicii Moldova, este necesară o disponibilitate înaltă și accesul neîntrerupt la sistem în perioada sesiunilor de admitere.

**Capitolul VIII**

**ASIGURAREA SECURITĂȚII INFORMAȚIONALE A SISTEMULUI**

1. Securitatea informațională presupune protecția sistemului informațional “e-Admitere”, la toate etapele proceselor de creare, procesare, stocare și transmitere a datelor, de acțiuni accidentale sau intenționate cu caracter artificial sau natural, care au ca rezultat cauzarea prejudiciului posesorului și utilizatorilor resurselor informaționale și infrastructurii informaționale.
2. Asigurarea securității informației va fi realizată în conformitate cu Cerințele minime obligatorii de securitate cibernetică, aprobate prin Hotărârea Guvernului nr. 201/2017.
3. Pericolele securității informaționale sunt:
4. colectarea și utilizarea ilegală a datelor;
5. încălcarea tehnologiei de prelucrare a datelor;
6. implementarea în produsele software și hardware a componentelor care îndeplinesc funcții neprevăzute în documentația aferentă acestor produse;
7. elaborarea și răspândirea programelor ce afectează funcționarea normală a sistemelor informaționale și de telecomunicații, precum și a sistemelor securității informaționale;
8. nimicirea, deteriorarea, suprimarea radioelectronică sau distrugerea mijloacelor și sistemelor de prelucrare a datelor, de telecomunicații și comunicații;
9. influențarea sistemelor cu parolă-cheie de protecție a sistemelor automatizate de prelucrare și transmitere a datelor;
10. compromiterea cheilor și mijloacelor de protecție criptografică a informației;
11. scurgerea informației prin canale tehnice;
12. implementarea dispozitivelor electronice pentru interceptarea informației în mijloacele tehnice de prelucrare, păstrare și transmitere a datelor utilizând sistemele de comunicații, precum și în încăperile de serviciu ale autorităților administrației publice;
13. nimicirea, deteriorarea, distrugerea sau sustragerea suporturilor de informație mecanice sau de alt tip;
14. interceptarea datelor în rețelele de transmitere a datelor și în liniile de comunicații, decodificarea acestei informații și impunerea unei informații false;
15. utilizarea tehnologiilor informaționale naționale și internaționale necertificate, a mijloacelor de protecție a informației, a mijloacelor de informatizare, de telecomunicații și comunicații la crearea și dezvoltarea infrastructurii informaționale de telecomunicații;
16. accesul nesancționat la resursele informaționale din băncile și bazele de date;
17. încălcarea restricțiilor legale privind răspândirea informației;
18. încălcarea prevederilor cadrului normativ în materie de protecție a datelor cu caracter personal.
19. Sistemul informațional unificat „e-Admitere” asigură următoarele obiective de securitate:
20. autentificarea – garantează că zonele restricționate (interne) ale sistemului vor fi accesibile doar utilizatorilor cu o identitate verificată prin serviciul electronic guvernamental de autentificare și control al accesului (MPass);
21. autorizarea – garantează că utilizatorii autentificați prin serviciul electronic guvernamental de autentificare și control al accesului (MPass) pot accesa serviciile și datele care corespund drepturilor lor de acces;
22. confidențialitatea – garantează că datele înregistrate în Sistemul informațional unificat „e-Admitere” nu pot fi accesate de o parte terță neautorizată;
23. integritatea – garantează că datele înregistrate în sistemul nu au fost modificate sau alterate de o parte terță neautorizată;
24. non-repudierea – garantează că tranzacțiile efectuate nu pot fi negate mai târziu.
25. În cadrul Sistemului informațional unificat „e-Admitere” se asigură generarea și păstrarea înregistrărilor de audit ale securității pentru operațiunile de prelucrare a datelor cu caracter personal, în condițiile cadrului normativ în materie de protecție a datelor cu caracter personal.
26. Utilizatorii interni vor fi autorizați să acceseze doar blocurile funcționale și datele pentru care au permisiunile necesare, conform rolurilor fiecăruia. Utilizatorii și rolurile acestora vor fi gestionate prin intermediul serviciului MPass.
27. O necesitate importantă legată de securitate este necesitatea păstrării înregistrărilor de audit pentru analiza integrității sistemului și pentru monitorizarea activității utilizatorilor. Sistemul se va baza pe un mecanism de înregistrări de audit dublu (intern și cu utilizarea serviciului electronic guvernamental de jurnalizare (MLog)), ce urmează practicile internaționale.
28. Dată fiind necesitatea funcționării non-stop a Sistemului informațional unificat „e-Admitere” pentru asigurarea prestării în regim continuu a serviciilor publice electronice, infrastructura sistemului va include circuite cu noduri de rezervă ce vor prelua încărcătura sistemului pe perioada cât sistemul principal se află în proces de mentenanță sau restaurare.

**CAPITOLUL IХ**

# ÎNCHEIERE

1. Ministerul Educației și Cercetării în comun cu Centrul de Tehnologii Informaționale și Comunicaționale în Educație, va asigura darea în exploatare a Sistemului informațional unificat „e-Admitere” în termen de până la 12 luni de zile de la intrarea în vigoare a prezentului concept.
2. Ministerul Educației și Cercetării va asigura interacțiunea cu instituțiile de învățământ superior în vederea realizării procesului de admitere în ciclul I și II de studii superioare prin intermediul Sistemului informațional unificat „e-Admitere” în conformitate cu legislația.
3. Implementarea Sistemului informațional unificat „e-Admitere” va accelera procesul de admitere în instituțiile de învățământ superior și va îmbunătăți procesul de evidență și control a locurilor finanțate din surse bugetare, ceea ce în final va avea un impact pozitiv asupra întregului proces de admitere.